**OBRAZLOŽENJE PRIHODA I PRIMITAKA, RASHODA I IZDATAKA OPĆEG DIJELA PRORAČUNA OPĆINE SVETI IVAN ŽABNO ZA RAZDOBLJE 01. SIJEČNJA DO 31. PROSINCA 2018. GODINE**

1. **PRAVNI OSNOV**

Temeljem odredbi članka 110. Zakona o proračunu („Narodne novine“, broj 87/08., 136/12. i 15/15) Općinski načelnik podnosi Općinskom vijeću na donošenje godišnji izvještaj o izvršenju proračuna do 1. lipnja tekuće godine za prethodnu godinu.

Godišnji izvještaj o izvršenju Proračuna Općine Sveti Ivan Žabno za 2018. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 24/13 i 102/17). Godišnji izvještaj o izvršenju proračuna sukladno Pravilniku sadrži:

1. Opći dio proračuna koji sadrži:

-sažetak A.Računa prihoda i rashoda i B. Računa financiranja

- A. Račun prihoda i rashoda

- B. Račun financiranja

Sažetak A. Računa prihoda i rashoda i B. Računa financiranja sadrži prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije

1. Račun prihoda i rashoda iskazuje se u sljedećim tablicama:

-Prihodi i rashodi prema ekonomskoj klasifikaciji

-Prihodi i rashodi prema izvorima financiranja

-Rashodi prema funkcijskoj klasifikaciji

B. Račun financiranja iskazuje se u sljedećim tablicama:

-Račun financiranja prema ekonomskoj klasifikaciji

-Račun financiranja prema izvorima financiranja

Uz tablicu Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru.

2.Posebni dio proračuna po organizacijskoj i programskoj klasifikaciji

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe

5. Izvještaj o danim jamstvima i izdacima po jamstvima

6. Obrazloženje ostvarenja prihoda i primitaka, rashoda i izdataka novim Izmjenama Pravilnika sadrži i:

-stanje nenaplaćenih potraživanja

-stanje nepodmirenih dospjelih obveza

-stanje potencijalnih obveza po osnovi sudskih postupaka

1. **OBRAZLOŽENJE PRIHODA I RASHODA**

**Proračun** je od ukupno planiranih 13.064.000,00 kn ostvaren s 12.451.200,05 kn ili sa 95,31%. U odnosu na prethodnu godinu, prihodi su ostvareni u većem iznosu za 4.525.097,47

kuna. Prema ekonomskoj klasifikaciji prihodi proračuna evidentirani su u OPĆEM DIJELU proračuna (Tablica 1), a razvrstani su na prihode poslovanja i prihode od prodaje nefinancijske imovine.

**Prihodi poslovanja** ostvareni su u iznosu od 12.145.628,06 kn, prihodi od nefinancijske imovine realizirani su s 305.571,99 kn. U odnosu na isto razdoblje prošle godine prihodi poslovanja povećani su za 4.558.348,10 kn, a prihodi od prodaje nefinancijske imovine ostvareni su za 33.250,63 kn manje u odnosu na prošlu godinu.

**Prihodi od poreza** ostvareni su s 9.448.894,72 kn što je za 5.994.060,00 kuna više u odnosu na isto razdoblje prethodne godine. **Pomoći iz inozemstva i od subjekata unutar općeg proračuna** ostvarene su sa 1.588.645,87 kn, odnosno za 1.511.308,10 kn manje u odnosu na prošlu godinu. **Prihodi od imovine** ostvareni su u iznosu 398.546,19 kn ili za 17.963,56 kn manje od prošle godine. **Prihodi od upravnih i administrativnih pristojbi, pristojbi po posebnim propisima i naknadama** ostvareni su za 2018. godinu sa 898.199,58 kn što je 81,86% u odnosu na plan, te za 96.398,66 kn više u odnosu na prošlu godinu. U većem iznosu ostvareni su doprinosi za šume i Ostali nespomenuti prihodi - za modernizaciju cesta. **Prihodi od prodaje proizvoda i robe te pruženih usluga i prihodi** **od donacija** ostvareni su sa 24.369,23 kn, dok je ostvarenje za prošlu godinu iznosilo 25.680,00 kuna. **Kazne, upravne mjere i ostali prihodi** ostvareni su sa 12.291,68 kn ili za 1.528,13 kn manje u odnosu na prošlu godinu.

**Prihodi od prodaje neproizvedene dugotrajne imovine** ostvareni su sa 288.994,44 kn što je za 31.701,56 kn manje u odnosu na prošlu godinu. Manje je ostvarenih prihoda od prodaje poljoprivrednog zemljišta jer su neki iznosi po Ugovorima uplaćeni, te im je prethodne godine bilo dospijeće, što znači da je zemljište u cijelosti otkupljeno. **Prihodi od prodaje proizvedene dugotrajne imovine** ostvareni su u 2018. godini sa 16.577,55 kn.

**Rashodi poslovanja** ostvareni su u iznosu od 8.198.679,93 kn ili 87,71% plana. U odnosu na prošlu godinu povećani su za 1.593.700,83 kn.

**Rashodi za zaposlene** ostvareni su za 2018. godinu sa 804.053,29 kn, a od prošle godine u većem iznosu za 27.386,13 kn zbog obračuna plaće za osobe na javnim radovima. **Materijalni rashodi** ostvareni su u 2018. godini sa 4.049.006,88 kn. U odnosu na prošlu godinu više za 703.966,13 kn. Najveće povećanje očituje se u rashodima za usluge, konkretno usluge tekućeg i investicijskog održavanja, dok je na više stavaka bilo i povećanja što rezultira gore navedenim iznosom povećanja. **Financijski rashodi** izvršeni su sa 10.704,66 kn. **Pomoći dane u inozemstvo i unutar općeg proračuna izvršene** su za 2018. godinu sa 200.180,89 kuna, dok prošle godine nije bilo izvršenja jer je iznos bio iskazan na drugom kontu, dok smo ga ove godine po nalazu revizije preknjižili na 366 (Pomoći proračunskim korisnicima drugih proračuna. Ostali rashodi izvršeni su u 2018. sa 2.687.835,46 kn što je 85,20% ostvarenja u odnosu na plan, ali za 650.811,60 kn više nego u 2017. godini. Rashodi za nabavu nefinancijske imovine izvršeni su u iznosu 3.353.939,70 kn. U odnosu na prošlu godinu iskazano je povećanje za 2.965.090,76 kuna.

U Tablici 2 prikazani su prihodi i rashodi prema izvorima financiranja.izvršeni u 2018. godini.

U Tablici 3 prikazani su rashodi prema funkcijskoj klasifikaciji. U navedenoj tablici Izvršna i zakonodavna tijela bilježe izvršenje za 2018. godinu u iznosu 1.902.578,71 kn (tu se nalaze rashodi za zaposlene, materijalni rashodi, financijski rashodi, ostali rashodi). Za opće usluge izvršeno je 889.399,85 kuna, na civilnoj obrani izvršenje je 197.500,00 kuna, na uslugama protupožarne zaštite 79.459,68 kuna. Prema funkcijskoj klasifikaciji za poljoprivredu je izdvojeno 542.204,02 kuna, za električnu energiju 75.088,23 kn. Za promet izvršenje je 2.638.984,28 kn, za gospodarenje otpadom izvršenje iznosi 188.687,50 kuna, a za gospodarenje otpadnim vodama izdvojeno je 57.476,91 kn, istraživanje i razvoj (zaštita okoliša). Razvoj stanovanja bilježi izvršenje od 106.861,20 kuna, razvoj zajednice bilježi izvršenje od 1.409.493,91 kunu, opskrba vodom 1.303.477,86 kuna, ulična rasvjeta iznosi 587.184,68 kn, rashodi vezani za stanovanje i komunalne pogodnosti iznose 285.377,42 kune, poslovi i usluge zdravstva koji nisu drugdje svrstani iznose 73.947,50 kuna. Na funkcijskoj klasifikaciji službe kulture izvršeno je za 2018. godinu 74.700,00 kn, rashodi za rekreaciju, kulturu i religiju ostvareni su sa 399.634,24 kune, predškolsko i osnovno obrazovanje iznosi 487.802,37 kuna, srednjoškolsko obrazovanje je izvršeno u iznosu 75.784,00 kuna, obitelj i djeca ostvareni su sa 54.000,00 kuna, socijalna pomoć stanovnicima koje nije obuhv. redovni socijalni program iznosi 33.000,00 kn, aktivnosti socijalne zaštite koje nisu drugdje svrstane ostvarene su sa 89.977,27 kuna za 2018. godinu.

**U POSEBNOM DIJELU** proračuna prikazano je izvršenje proračuna prema organizacijskoj klasifikaciji (tablica 1) i prema programskoj klasifikaciji (tablica 2).

U tablici 1. Općinsko vijeće izvršeno je sa 331.377,82 kune ili 92,01 % plana, a Jedinstveni upravni odjel izvršen je sa 11.221.241,81 kn ili 88,33%.

OBRAZLOŽENJE OSTVARENJA RASHODA I IZDATAKA OPĆINE SVETI IVAN ŽABNO PO PROGRAMSKOJ KLASIFIKACIJI

**Razdjel 001 Općinsko vijeće**

*Program 1000 Financiranje redovne djelatnosti*

Rashodi su planirani u iznosu 255.170,00 kn, a ostvareni sa 236.377,82 kn što je 92,64% proračuna. Program se sastoji od sljedećih aktivnosti:

**Aktivnost A100001 Materijalni rashodi** koji su ostvareni sa 76.914,07 kn ili 101,85% proračuna. Aktivnost se odnosi na naknade za rad Vijećnika, odnosno povjerenstava, predstavničkih i izvršnih tijela, reprezentaciju i rashode protokola (vijenci, cvijeće…)**Aktivnost A100002 Političke stranke**- ostvarenje 22.800,00 kn odnosi se na prijenos sredstava političkim strankama prema zastupljenosti u Vijeću Općine, odnosno prema Odluci o financiranju političkih stranaka. **Aktivnost A100003** **Sponzorstva** izvršena je sa 9.988,75 kn, a odnosi se na pokroviteljstva DVD-ima, Balogovim danima i općinskom vatrogasnom natjecanju. **Aktivnost A100005 Materijalni rashodi i rashodi za usluge** izvršeni su u iznosu 126.675,00 kn ili 89,30% plana, a odnose se na intelektualne i osobne usluge, odnosno geodetsko-katastarske usluge i odvjetničke usluge. ***Program: Prostorni plan*** izvršen je sa 70.000,00 kuna, a odnosi se na III. Izmjene i dopune prostornog Plana Općine Sveti Ivan Žabno.

*Program sufinanciranje športa kulture religije*, odnosno **Aktivnost Održavanje Svetoivanjskih** **dana** izvršeno je sa 25.000,00 kuna koliko je i planirano, a odnosi se na uređenje prostora za Svetoivanjske dane, postavljanje šatora i ostale aktivnosti koje je provodila tvrtka Dijamant iz Bjelovara.

**Razdjel 002 Jedinstveni upravni odjel**

*Program 1000 Financiranje redovne djelatnosti sastoji se od sljedećih aktivnosti*:

**Aktivnost A100004 Rashodi za zaposlene** ostvareni su u iznosu 804.053,29 kn ili 99,51% plana, od čega je za podmirenje plaća za 1 namještenika, 4 službenika + 2 dužnosnika, te 4 radnika primljenih na javne radove potrošeno 675.391,41 kn, ostali rashodi za zaposlene (božićnice i jubilarne nagrade) iznose 24.750,00 kuna, doprinosi na plaće iznose 103.911,88 kuna.. **Aktivnost A100005 Materijalni rashodi i rashodi za usluge** ostvareni su u iznosu 761.692,09 kn. Za naknade troškova zaposlenima planirano je 87.500,00 kn a realizirano je 82.612,10 kn ili 94,41% plana. Rashodi za materijal i energiju ostvareni su sa iznosom od 289.443,78 kn ili 79,62 % plana. Sadrže uredski materijal, energiju, materijal i dijelove za tekuće i investicijsko održavanje, sitni inventar. Rashodi za usluge odnose se na usluge telefona, pošte, usluge promidžbe i informiranja, komunalne usluge, intelektualne i osobne usluge , a ostvareni su sa 329.732,50 kn. Ostali nespomenuti rashodi poslovanja izvršeni su sa 49.199,05 kn, a odnose se na članarine, pristojbe i naknade i ostale nespomenute rashode poslovanja. Ostali financijski rashodi ostvareni su sa 10.704,66 kn i odnose se na bankarske usluge i usluge platnog prometa. **Aktivnost: Opremanje Jedinstvenog upravnog odjela** izvršena je sa 28.330,52 kune, a odnosi se na uredsku opremu i opremu za održavanje i zaštitu odnosno kupnju 2 monitora i klima uređaja, ulaganja u računalne programe iznosi 12.078,75 kuna što se odnosi na uvođenje modula NUV- naknada za uređenje voda koju smo morali preuzeti od Hrvatskih voda, općini pripada samo 10% za uslugu otpreme rješenja, izdavanje uplatnica, praćenja naplate i provođenje ovrha, te na tjednoj razini uplaćivanje naplaćene naknade za uređenje voda na žiro-račun Hrvatskih voda što je sve dosta zahtjevno, te iziskuje vrijeme i potrebni ljudski potencijal kojeg Hrvatske vode nisu osigurale.

*Program 1000 Vodovod* ostvaren je sa 1.303.477,86 kuna, a odnosi se na kapitalne pomoći poduzeća Vodne usluge d.o.o. koje upravljaju javnom vodoopskrbom i odvodnjom.

*Program 1001 Izgradnja cesta* ostvaren je za 2018. godinu u iznosu 2.582.421,63 kn ili 96,02% plana, a sastoji se od sljedećih aktivnosti:

**Aktivnost A100001 Modernizacija nerazvrstanih cesta** ostvarena je u iznosu 1.911.408,51 kn ili 100% plana, a odnosi se na asfaltiranje nerazvrstanih cesta Markovac Križevački, Ulica Burići, Markovac Križevački-Hrsovo, Hrsovo-Kenđelovec, Trema-Gornje Selo-Osuđevo, Cepidlak (Stjepanovići), a svrhovito korištenje sredstava za ovu namjenu doprinosi razvoju zajednice, odnosno poboljšanju uvjeta za razvoj bilo koje grane poduzetništva jer kvalitetna prometna povezanost uvelike ojačava konkurentnost. **Aktivnost A100002: Putna i kanalska mreža** ostvarena je sa 95.956,50 kuna, a odnosi se na iskop putnih jaraka i uređenje poljskih puteva.

**Aktivnost A100003: Tekuće održavanje mostova** izvršena je sa 19.588,09 kuna. **Aktivnost A100004 Modernizacija lokalnih cesta** izvršena je sa 150.000,00 kuna, a odnosi se na lokalnu cestu Kuštani-Cirkvena gdje je Općina sufinancirala podlogu, a Županija Koprivničko-križevačka asfaltiranje što doprinosi razvoju zajednice, pa tako i Općine.

**Aktivnost A100005 Snimanje i ucrtavanje nerazvrstanih cesta** ostvarena je sa 5.625,00 kuna u 2018. godini. **Aktivnost održavanje nerazvrstanih cesta** izvršena je sa 399.843,53 kuna ili 95,20% plana.

*Program 1002 Izgradnja komunalne infrastrukture* sastoji se od sljedećih aktivnosti:

**Kapitalni projekt K100001 Kanalizacija** ostvarena je za 2018. godinu u iznosu 57.476,91 kn ili 87,02% plana, a odnosi se na postavljanje kanalizacije u Voćarskoj ulici u Svetom Ivanu Žabnu. **Kapitalni projekt K100002 Projektna dokumentacija** izvršena je sa 30.250,00 kuna, odnosi se na dokumentaciju za uređenje sportskog terena i projekt mosne vage u Svetom Ivanu Žabnu. **Kapitalni projekt: Sanacija odlagališta otpada Trema-Gmanje** izvršen je sa 188.687,50 kuna, a odnosi se na izradu glavnog projekta odlagališta. **Tekući projekt T100001 Financiranje izrade popratne dokumentacije**  ostvaren je sa 88.749,99 kuna ili 97,54%, a odnosi se na izradu dokumentacije za energetsku obnovu zgrade Općine poduzeća EURO-GRANT KONZALTING, te usluge vođenja projekta.

Program 1003 Program: Održavanje programa komunalne infrastrukture sastoji se od:

**Aktivnosti A100001 Održavanje javne rasvjete** u iznosu ostvarenja od 587.184,68 kuna, odnosi se na potrošnju električne energije za javnu rasvjetu u iznosu 152.495,80 kuna, te na održavanje i rekonstrukciju javne rasvjete u iznosu 434.688,88 kuna ili 99,96% plana. **Aktivnost: A100002 Održavanje javnih površina i odvoz smeća** ostvarena je sa 232.734,35 kuna ili 83,72 %, a odnosi se na ostvareni iznos održavanja i uređenja javnih površina i parkova od 224.479,35 kuna i komunalne usluge (dimnjačarske i ekološke usluge te odvoz smeća) u iznosu 8.255,00. **Aktivnost A100004 Modernizacija nogostupa** izvršena je sa 56.562,65 kuna, a odnosi se na rekonstrukciju nogostupa na Trgu Karla Lukaša u Svetom Ivanu Žabnu.

*Program 1004 Održavanje građevinskih objekata* ostvaren je u iznosu 834.132,44 kn ili 93,67% plana, a sastoji se od:

**Aktivnosti A10001 Tekuće održavanje građevinskih objekata** ostvarena je u 2018. godini sa 834.132,44 kune, a odnose se na tekuće održavanje zgrada Općine.

**Aktivnost A100004 Uređenje autobusnih stajališta** izvršeno je sa 20.236,20 kn, te su izrađene i obnovljene autobusne stanice na području Općine.

**Aktivnost A100003 Legalizacija građevinskih objekata** izvršena je sa 187.480,74 kune ili 93,58%, a odnosi se na pristojbe i naknade Hrvatskih voda i naknadu i zadržavanje u prostoru nezakonito izgrađene zgrade za legalizaciju društvenih domova na području Općine.

*Program: Građenje objekata u vlasništvu Općine sastoji se od:*

**Tekućeg projekta T100005 Obnova društvenih domova u vlasništvu Općine** izvršen je sa 498.257,27 kuna za dodatna ulaganja na građevinskim objektima društvenih domova u Kenđelovcu i Markovcu Križevačkom.

*Program 1000: Školstvo sastoji se od* sljedećih aktivnosti:

**A100001 Aktivnost: Poklon paketi** ostvarena je u iznosu 3.997,50 kuna ili 66,63% Plana , a odnosi se na poklone za Sv. Nikolu djeci predškolskog uzrasta i osnovnoškolce od 1-4 razreda u matičnoj školi Sveti Ivan Žabno, kao i u područnim školama Cirkvena, Sv.P.Čvrstec i Trema. **Aktivnost A100002: Tekuće donacije školi** ostvarena je sa 34.899,79 kuna, odnosi se na pomoć proračunskom korisniku županijskog proračuna Osnovnoj školi „Grigor Vitez“ Sveti Ivan Žabno za razne potrebe uz prilaganje Zamolbe za sufinanciranje.

**A100004 Stipendije i školarine** ostvarene su sa 73.000,00kn, a isplaćuje se 500,00 kn mjesečno studentima prema provedenom natječaju.

**Aktivnost A100005 Sufinanciranje cijene prijevoza učenika i studenata** izvršena je za 2018. godinu u iznosu 2.784,00 kn ili 69.60% plana, a provodi se sufinanciranje 30% cijene karte studentima (HŽ prijevoz).

**Aktivnost A100009: Ostale naknade iz proračuna u naravi** – odnose se na nabavu likovnih mapa osnovnoškolcima u iznosu od 16.598,98 kuna.

**Aktivnost A100010 Asistent u nastavi-putni** **troškovi** izvršena je sa 4.488,00 kuna,

**Tekući projekt T100001 Dječje igralište** ostvaren je sa 66.400,00 kn, obnovljena su dječja igrališta u Cirkveni, Sv. Ivanu Žabnu, Lanišću i Hrsovu.

**Tekući projekt T100002 Naknada logopedu u O.Š. „Grigor Vitez“** za rad s djecom izvršena je u iznosu 30.790,86 kn, ili 96,22% plana.

*Program 1001: Program predškolskog odgoja* sastoji se od **Akitvnosti A100001: Financiranje redovne djelatnosti** u iznosu 120.162,24 kn. U izvještajnom razdoblju ova aktivnost odnosi se na plaću zaposlenika u maloj školi, te naknade za prijevoz na posao i s posla, te donaciju Ministarstva znanosti i obrazovanja za malu školu u iznosu 6.160,00 kuna.

*Program 1002 Sufinanciranje športa, kulture i religije*

**Aktivnosti A100008: Etnografska zbirka** - nije bilo ostvarenja u ovom izvještajnom razdoblju. **Aktivnost A100010 Gradska knjižnica** izvršena je sa 16.000,00 kuna prema Ugovoru o sufinanciranju bibliobusa. **Aktivnost A100013: Tekuće donacije vjerskim zajednicama** ostvarene su sa 63.000,00 kn ili 98,44% plana, a isplata je izvršena Župi Sv. Ivana Kristitelja, Župi Pohoda blažene Djevice Marije, Župi Sv. Petra i Pavla kao pomoć pri tekućim aktivnostima, te malim zahvatima u sklopu uređenja sakralnih objekata. **Aktivnost A100017 Sredstva za sport** izvršena je sa 204.000,00 kuna. Svrhovitost financiranja ove aktivnosti odnosi se na promociju sportskih aktivnosti stanovništva općine u cilju prevencija bolesti i kvalitetnog i zdravog načina života. **Kapitalni projekt: Kapitalne donacije vjerskim zajednicama** izvršen je sa 91.634,24 kuna, a odnosi se na obnovu župnog dvora u Cirkveni, obnova kapelice Sv. Vid na Lanišću, kupnja zvona za kapelicu u Osuđevu. Cilj je očuvanje kulturne baštine Općine.

*Program 1003: Sufinanciranje udruga sastoji se od* ***Aktivnosti A100004: Sufinanciranje* projekata i programa udruga u kulturi** iznosi 74.700,00 kuna. Sufinanciranje aktivnosti i programa udruga u kulturi, posebno kulturno-umjetničkih društava i drugih udruga u kulturi koje promiču i čuvaju žabljansku tradicijsku kulturu i svojim djelovanjem edukativno utječu na djecu i mladež.

*Program 1004: Program potpora u obrazovanju*, **Aktivnost A100001 Sufinanciranje smještaja u vrtić** izvršeno je za 2018. godinu u iznosu 210.465,00 kuna. Svrhovitost ove aktivnosti je pomoći roditeljima pri sufinanciranju vrtića i time omogućiti što bolji natalitet, te ostajanje mladih obitelji u Općini.

*Program 1000: Programi socijalne skrbi i zdravstva*

**Aktivnost A100001: Briga o starijim osobama i umirovljenicima** ostvarena je sa 25.076,04 kn, u iznosu ostvarenja sadržani su putni troškovi geronto domaćice i sufinanciranje plaće u svrhu pomoći starijem stanovništvu koje nema dostatnu skrb, te često živi samo, te se nema obratiti kome za pomoć.

**Aktivnost A100002: Briga o socijalno ugroženim skupinama** ostvarena je u iznosu 40.201,23 kn, a odnosi se troškove stanovanja i ostalih jednokratnih pomoći za socijalne slučajeve, te na prehranu učenika slabijeg imovnog stanju u cilju pružanja podrške i pomoći pojedincu ili obitelji socijalnog statusa unapređujući im kvalitetu života.

**Aktivnost A100006: Pomoć obiteljima i kućanstvima-ogrjev** ostvarena je u iznosu 24.700,00 kuna. Svim štićenicima Centra za socijalnu skrb s područja općine županija je osigurala ogrjev u iznosu 950,00 po osobi, te Općina Sveti Ivan Žabno sudjeluje u isplati sredstava.

**Aktivnost A100007: Provođenje natalitetnih mjera** ostvarena je sa54.000,00 kuna, odnosi se na naknade koje se isplaćuju rodiljama s ciljem poboljšanja demografske slike općine.

**Aktivnost A100008: Sufinanciranje zdravstvene zaštitite** izvršena je za 2018. godinu u iznosu 73.947,50 kuna ili 96,65% plana. Aktivnost se odnosi na deratizaciju i dezinsekciju u cilju provedbe zdravstvene zaštite stanovništva koja se obavlja jednom godišnje, te na sufinanciranje dežurstva ljekarne u Križevcima.

*Program 1001: Program humanitarnih udruga*

**Aktivnost A100001 Ostale humanitarne aktivnosti** ostvarena je sa 23.000,00 kuna u 2018. godini, a odnosi se na zakonsku obvezu prema Crvenom križu u iznosu 0,7% ostvarenih prihoda.

**Aktivnost A100002 Zaštita socijalno-osjetljivih kategorija društva** izvršena je u iznosu 10.000,00 kn za 2018. godinu, a odnosi se na donacije prema provedenom natječaju koje se isplaćuju Udruzi Graničarska uzdanica i Udruzi umirovljenika Sveti Ivan Žabno.

*Program 1000: Poticanje poljoprivrednih gospodarstava i poljoprivrede*

**Pomoć Aktivnost A100002Ublažavanje posljedica od elementarnih nepogoda** izvršena je u iznosu 535.704,02 kune, odnosi na elementarnu nepogodu u 2017. godini čija je isplata izvršena u 2018. godini budući da je je državni proračun tek 28.12. 2017. proslijedio novac, te je bilo nemoguće obračunati i isplatiti štetu u 2017. godini, jer je preko 200 mještana prijavilo štetu na usjevima.

**Tekući projekt: T10003 Izrada lokalne razvojne strategije** ostvarena je u iznosu 6.000,00 kn, a odnosi se na financiranje Lokalne akcijske grupe.

*Program 1000: Zaštita od požara i spašavanje*

**Aktivnost A100001 Ostale tekuće donacije – Vatrogasna zajednica Sveti Ivan Žabno** izvršena je u iznosu 180.000,00 kuna što je zakonska obveza u 2018., iznosi 4,7 % ostvarenih prihoda umanjenih za pomoći. Svrha aktivnosti je zaštita od požara stanovništva, te spremnost pomoći i susjednim općinama u slučaju potrebe.

**A100002 Aktivnost Civilna zaštita** ostvarena je u iznosu 6.000,00 kuna, cilj je ove aktivnosti organiziranje sudionika, operativnih snaga i građana za ostvarivanje **zaštite** i spašavanja ljudi, životinja, materijalnih i kulturnih dobara.

**Aktivnost A100003 Financiranje Hrvatske Gorske službe spašavanja** ostvarena je u iznosu 4.000,00 kuna. Iznos doznačen HGSS stanici Koprivnica.

**Aktivnost A100005: Ostale tekuće donacije u naravi** – vatrogasna oprema izvršena je u iznosu 79.459,68 kuna. Oprema je predana vatrogasnim društvima i zajednici na korištenje.

Aktivnost A1000006 Izrada procjene rizika od velikih nesreća ostvarena je sa 7.500,00 kuna.

*Program 1000: Društveni domovi* sastoji se od sljedećih aktivnosti:

**Aktivnost A100001: Adaptacija društvenih i vatrogasnih domova** izvršena je sa 285.377,42 kune, a odnosi se na usluge tekućeg i investicijskog održavanja društvenih i vatrogasnih domova u Tremi, Hrsovu, Novom Glogu, Svetom Petru Čvrstecu, Svetom Ivanu Žabnu. **Aktivnost A100002: Rasvjeta u društvenim domovima** iznosi 75.088,23 kuneza2018. godinu.

*Program1012: Zaštita i zbrinjavanje životinja* sastoji se od**Aktivnosti Higijeničarska služba i zaštita životinja** i ostvarena je u iznosu 6.750,00 kuna. Iznos se odnosi na odvoz životinjskog konsifikata i rezervaciju mjesta u stacionaru.

*Program: Nabava opreme*

**Aktivnost A101201 Kupnja mosne vage** koja je ostvarena sa 14.445,70 kuna u 2018. godini, a iznos se odnosi na izradu postolja za vagu. **Aktivnost A101202 Komunalna oprema** za održavanje javnih površina ostvarena je sa 702.560,20 kuna, a odnosi se na nabavu traktora, prikolice, malčera, kombinirke JCB i ralice za snijeg.

|  |  |  |
| --- | --- | --- |
| **Stanje nepodmirenih dospjelih i nedospjelih OBVEZA:** | | |
|  |  |  |
| Redni broj | Vrsta obveze | Svota u kn |
| 1. | Obveze za zaposlene | 64.455,33 |
| 2. | Obveze za materijalne rashode | 112.899,05 |
| 3. | Obveze za financijske rashode | 42,30 |
| 4. | Obveze za naknade građanima i kućanstvima | 7.138,50 |
| 5. | Ostale tekuće obveze | 210.986,75 |
| 6. | Obveze za nabavu proizvedene dugotrajne imovine | 26.250,00 |
| **UKUPNO:** |  | **421.771,93** |

**Stanje nenaplaćenih POTRAŽIVANJA**

|  |  |  |
| --- | --- | --- |
| Redni broj | Vrsta potraživanja | Svota u kn |
| 1. | Ostala potraživanja | 53.251,84 |
| 2. | Dionice i udjeli u glavnici trgovačkih društava u javnom sektoru | 873.000,00 |
| 3. | Potraživanja za poreze | 149.361,92 |
| 4. | Potraživanja za prihode od imovine | 369.271,24 |
| 5. | Potraživanja za upravne i administrativne pristojbe, pristojbe po posebnim propisima i naknade | 1.002.843,55 |
| 6. | Potraživanja za prihode od prodaje proizvoda i robe te pruženih usluga | 2.602,95 |
| 8. | Potraživanja za kazne i upravne mjere te ostale prihode | 98.143,48 |
| 9. | Potraživanja od prodaje neproizvedene dugotrajne imovine | 310.938,64 |

10. Potraživanja od prodaje proizvedene dugotrajne imovine 108.527,23

**UKUPNO: 2.967.940,85**

Općina Sveti Ivan Žabno nema potencijalnih obveza po osnovi sudskih sporova u tijeku.

Ispravak vrijednosti potraživanja za 2018. godinu iznosi 83.815,28 kuna.

Novac u banci s 31.12.2018. iznosi 3.080.860,30 kuna.

Izdane zadužnice u 2018. godini:

1. Ministarstvu regionalnog razvoja i fondova EU- 200.000,00 kuna (izgradnja sekundarne vodoopskrbne mreže Hrsovo)
2. Fondu za zaštitu okoliša i energetsku učinkovitost (nabava spremnika za otpad) – 200.000,00kn
3. Za izdavanje INA kartice – 50.000,00 kuna